Australian Grand Prix 2009

Australian Grand Prix 2009 (virallisesti 2009 Formula 1 ING Australian Grand Prix) oli Formula 1 -kauden  ensimmäinen osakilpailu, joka ajettiin 29. maaliskuuta Albert Parkin radalla Australiassa. Kilpailu oli ensimmäinen uudelle Brawn-tallille.

Edellisvuoden voittaja oli hallitseva maailmanmestari Lewis Hamilton. Kahtena aiempana kautena Australian avausosakilpailun voittaja on voittanut myös saman kauden maailmanmestaruuden.

 Viikonlopun aikataulu ja sää 
PäiväAikatauluSessioSääIlmaRataKosteusPaik.27. maaliskuuta12:30–14:0003:30–05:001. vapaat harjoitukset Aurinkoinen18 °C25–33 °C50–58 %16:30–18:0007:30–09:002. vapaat harjoitukset Aurinkoinen18 °C26–31 °C52–54 %28. maaliskuuta14:00–15:0005:00–06:003. vapaat harjoitukset Aurinkoinen20–21 °C36 °C52–59 %17:00–18:0008:00–09:00Aika-ajot Aurinkoinen24–25 °C30–33 °C24–38 %29. maaliskuuta17:00–19:0009:00–11:00Kilpailu Aurinkoinen21 °C24–30 °C60–70 %Lähde:2009 Formula 1 ING Australian Grand Prix

 Raportti 
 Aika-ajot 
Brawn GP:n kuljettajat hallitsivat täysin kauden ensimmäisiä aika-ajoja. Tulokastallin Jenson Button ajoi paalupaikan ja toinen kuljettaja Rubens Barrichello oli toinen. Kolmanneneksi nopein oli Sebastian Vettel. Robert Kubica lähti neljännestä ruudusta ja Nico Rosberg viidennestä. Hallitsevalla mestarilla Lewis Hamiltonilla hajosi ensimmäisen ajojakson jälkeen vaihdelaatikko ja hän jäi vasta viidenneksitoista. Autoon jouduttiin myös vaihtamaan uusi vaihdelaatikko ja Hamiltonin sijoitus laski viisi pykälää viimeiseksi. Hän, ja muut kuljettajat nousivat kuitenkin vielä kaksi pykälää, sillä molemmat Toyotat hylättiin aika-ajojen jälkeen, koska niissä todettiin olevan taipuva takasiipi. Williams-talli teki aika-ajojen päätyttyä protestin Ferrarin ja Red Bullin autoista, mutta veti protestinsa pois vedoten urheilullisuuteen, ennen kuin tuomaristo ehti käsitellä sitä.

 Kilpailu 
Kilpailuun paalulta lähti Brawn GP:n kuljettajakaksikko ja kolmannesta ruudusta Sebastian Vettel. Button sai alussa hyvän startin ja meni heti omia menojaan perässään Vettel. Aika-ajossa diskatut Toyotat lähtivät varikolta. Barrichello sai kakkosruudusta huonon startin pudoten seitsemännelle sijalle. Ensimmäisen mutkan kolarissa Heikki Kovalainen osui Rubens Barrichellon perään ja hänen autonsa osui Mark Webberin autoon, joka pyörähti Kovalaisen eteen ja suomalainen osui vielä Red Bull -autoon. Kovalainen joutui keskeyttämään vasemman puolen eturipustusten rikkouduttua. Kilpailun alun jälkeen kovemmat renkaat osoittautuivat paremmiksi ja kaikki pehmeillä renkailla liikkeellä olijat tulivat vaihtamaan ne varikolle melko aikaisessa vaiheessa.

Ensimmäinen turva-auto saatiin radalle kun Williamsin Kazuki Nakajima ajoi reunakiveyksen päältä, minkä jälkeen auto lähti käsistä ja törmäsi keula edellä päin seinää. Renault'n Nelson Piquet Jr. pyörähti Nakajiman aiheuttaman turva-autotilanteen jälkeisessä uusintalähdössä hiekalle.

Ferrarin Felipe Massa joutui keskeyttämään kilpailun tekniseen vikaan ja Kimi Räikkösen kisa meni mönkään, kun hän pyörähti ja törmäsi seinään 43. kierroksella. Räikkösellä olisi ollut ilman törmäilyään erinomainen mahdollisuus palkintopallisijoitukseen, sillä hän oli siinä tilanteessa jo tehnyt suunnitellut renkaidenvaihtonsa, kun taas monilla hänen edellään olleilla oli varikkokäynti vielä tekemättä. Räikkönen pystyi jatkamaan ajamistaan vielä törmäilynsä jälkeen, mutta etusiivenvaihdosta aiheutunut ylimääräinen varikkokäynti pudotti Kimin 16. sijalle. Räikkönen jätti kisan kesken toiseksi viimeisellä kierroksella tasauspyörästön vian vuoksi.

Williamsin Nico Rosberg oli jahtaamassa hyvää sijoitusta, kunnes hänen vauhtinsa hidastui loppukierroksilla renkaiden kulumisen vuoksi ja sijoitus putosi kuudenneksi. Rosberg sai nimiinsä kilpailun nopeimman kierrosajan.

Kilpailun loppu sisälsi dramatiikkaa ja toisen turva-auton. BMW Sauberin Robert Kubica löysi loppukierroksilla kovemman rengasseoksen ansiosta huiman vauhdin. Hän oli ottamassa kiinni pehmeillä renkailla ajanutta Buttonia, kunnes ohitustilanne toisena olleesta Red Bullin Sebastian Vettelistä johti kolarointiin. Kubica oli jo puoliksi Vettelin edellä, kun Vettel käänsi etusiipensä Kubican takarenkaaseen. Sekä Kubica että Vettel suistuivat kolaroinnin seurauksena seinään ja joutuivat keskeyttämään. Vettel kuitenkin jatkoi kierroksen ajan lenkuttaen kolmella pyörällä, mutta jäi lopulta radan varteen. Vettel sai myös seuraavaan kilpailuun tilanteesta kymmenen lähtöruudun rangaistuksen ja Red Bull talli 50 000 dollarin sakot, koska kolmella pyörällä kulkenutta autoa ei jätetty heti radanvarteen.

Kolmantena ruutulipulle ajoi Toyotan Jarno Trulli, joka lähti matkaan joukon hänniltä varikonportilta, koska Toyotan aika-ajosuoritukset hylättiin sääntöjenvastaisen takasiiven johdosta. Tuomaristo rankaisi Trullia kilpailun jälkeen 25 sekunnin aikarangaistuksella, joka pudotti hänet pisteiden ulkopuolelle. Trulli ohitti McLarenin Lewis Hamiltonin sääntöjenvastaisesti turva-auton aikana, kun hän ajoi kolmannella paikalla ollessaan leveäksi nurmelle ja joutui ohittamaan hänen paikkansa ottaneen Hamiltonin. Hallitseva maailmanmestari Hamilton tuli maaliin neljäntenä, mutta nousi Trullin rangaistuksen myötä kolmanneksi. Hän starttasi 18. lähtöruudusta. Kilpailun jälkeisellä viikolla tuomaristo kuuli uudelleen Hamiltonia, Trullia sekä Toyotan ja McLarenin edustajia saatuaan tutkittavakseen lisämateriaalia, kuten tallien radiokeskustelut. Kuulemisen jälkeen tuomaristo peruutti Trullin hylkäyksen ja hylkäsi Hamiltonin. Tuomariston päätöksen mukaan Hamilton ja McLaren olivat antaneet väärää tietoa Trullin ohitustilanteesta.

Kilpailu päättyi lopulta Buttonin ja Barrichellon kaksoisvoittoon, kun maalin ajettiin turva-auton perässä. He tekivät myös historiaa, sillä viimeksi tulokastalli on aloittanut taipaleensa kaksoisvoitolla vuonna 1954. 

 Tulokset 
Kilpailussa ja aika-ajoissa käyttivät KERSiä tallit Ferrari, McLaren ja Renault.
 Aika-ajot 
 Sija Nro Kuljettaja Talli Aika (1. erä) Aika (2. erä) Aika (3. erä) Aikasakot1.22 Jenson ButtonBrawn-Mercedes1.25,2111.24,8551.26,2022.23 Rubens BarrichelloBrawn-Mercedes1.25,0061.24,7831.26,5053.15 Sebastian VettelRed Bull-Renault1.25,9381.25,1211.26,8304.5 Robert KubicaBMW Sauber1.25,9221.25,1521.26,9145.16 Nico RosbergWilliams-Toyota1.25,8461.25,1231.26,9736.3 Felipe MassaFerrari1.25,8441.25,319 1.27,0337.4 Kimi RäikkönenFerrari1.25,8991.25,380 1.27,1638.14 Mark WebberRed Bull-Renault1.25,4271.25,2411.27,246 9.6 Nick HeidfeldBMW Sauber1.25,827 1.25,504–10.7 Fernando AlonsoRenault1.26,0261.25,605–11.17 Kazuki NakajimaWilliams-Toyota1.26,0741.25,607–12.2 Heikki KovalainenMcLaren-Mercedes1.26,1841.25,726–13.12 Sébastien BuemiToro Rosso-Ferrari1.26,503 ––14.8 Nelson Piquet Jr.Renault1.26,598 ––15.21 Giancarlo FisichellaForce India-Mercedes1.26,677––16.20 Adrian SutilForce India-Mercedes1.26,742––17.11 Sébastien BourdaisToro Rosso-Ferrari1.26,964––18.1 Lewis HamiltonMcLaren-Mercedes1.26,454Ei aikaa–5 lähtöruutua 19.9 Jarno TrulliToyota1.26,1941.25,265 1.27,127DSQ 20.10 Timo GlockToyota1.25,4991.25,2811.26,975DSQ 

 Kilpailu 
 Sija  Nro  Kuljettaja  Talli  Kierrokset  Aika/Keskeytys  Lähtöruutu  Pisteet 1  22   Jenson Button  Brawn-Mercedes 58 1.34.15,784 1 10 2  23   Rubens Barrichello  Brawn-Mercedes 58 +0,807 2 8 3  9   Jarno Trulli  Toyota 58 +1,604 20 6 4  10   Timo Glock  Toyota 58 +4,435 19 5 5  7   Fernando Alonso  Renault 58 +4,879 10 4 6 16   Nico Rosberg  Williams-Toyota 58 +5,722 5 3 7  12   Sébastien Buemi  Toro Rosso-Ferrari 58 +6,004 13 2 8  11   Sébastien Bourdais  Toro Rosso-Ferrari 58 +6,298 17 1 9  20   Adrian Sutil  Force India-Mercedes 58 +6,335 16  10  6   Nick Heidfeld  BMW Sauber 58 +7,085 9  11  21   Giancarlo Fisichella  Force India-Mercedes 58 +7,374 15  12  14   Mark Webber  Red Bull-Renault 57 +1 kierros 8  13 15   Sebastian Vettel  Red Bull-Renault 56 Kolari (Kubica) 3  14 5   Robert Kubica  BMW Sauber 55 Kolari (Vettel) 4  15 4   Kimi Räikkönen  Ferrari 55 Tasauspyörästö 7  Kesk. 3   Felipe Massa  Ferrari 45 Hydrauliikka 6 Kesk. 8   Nelson Piquet Jr.  Renault 24 Ulosajo 14 Kesk. 17   Kazuki Nakajima  Williams-Toyota 17 Ulosajo 11 Kesk. 2   Heikki Kovalainen  McLaren-Mercedes 0 Kolarivaurio (Webber) 12 DSQ 1   Lewis Hamilton  McLaren-Mercedes 58 Hylättiin 18Lähde:Australian GP 2009 - F1-ruutu 

 Johtokierrokset 
 Nro  Kuljettaja  Talli  Kierrokset  Yhteensä 22  Jenson Button Brawn-Mercedes 1–58 58

 Tilanne kuljettajien ja valmistajien MM-sarjassa 

+Kuljettajien pisteet Sija                                                                                                                     Kuljettaja Talli Pisteet 1.  Jenson Button Brawn-Mercedes 10 2.  Rubens Barrichello Brawn-Mercedes 8 3.  Jarno Trulli Toyota 6 4.  Timo Glock Toyota 5 5.  Fernando Alonso Renault 4 6.  Nico Rosberg Williams-Toyota 3 7.  Sébastien Buemi Toro Rosso-Ferrari 2 8.  Sébastien Bourdais Toro Rosso-Ferrari 1 9.  Adrian Sutil Force India-Mercedes 0 10.  Nick Heidfeld BMW Sauber 0 11.  Giancarlo Fisichella Force India-Mercedes 0 12.  Mark Webber Red Bull-Renault 0 13.  Sebastian Vettel Red Bull-Renault 0 14.  Robert Kubica BMW Sauber 0 15.  Kimi Räikkönen Ferrari 0 16.  Felipe Massa Ferrari 0 17.  Nelson Piquet Jr. Renault 0 18.  Kazuki Nakajima Williams-Toyota 0 19.  Heikki Kovalainen McLaren-Mercedes 0 20.  Lewis Hamilton McLaren-Mercedes 0

+Valmistajien pisteet Sija Talli Pisteet 1.  Brawn-Mercedes 18 2.  Toyota 11 3.  Renault 4 4.  Williams-Toyota 3 5.  Toro Rosso-Ferrari 3 6.  Force India-Mercedes 0 7.  BMW Sauber 0 8.  Red Bull-Renault 0 9.  Ferrari 0 10.  McLaren-Mercedes 0

 Muuta 
 Sebastian Vettelin ensimmäinen kilpailu Red Bullilla.
 Jenson Buttonista tuli 50. F1-kuljettaja, joka on johtanut kilpailua sen lähdöstä maaliin saakka.
 Brawn-tallin ensimmäinen kilpailu, paalupaikka, eturivi, johtokierros, (kaksois)voitto ja palkintosija.
 Sébastien Buemin ensimmäinen kilpailu ja ensimmäiset pisteet.

 Lähteet 

 Aiheesta muualla 

Luokka:Formula 1 -kausi 2009
Luokka:Australian Grand Prix